
הכנסת העשרים
מושב שני
<פרוטוקול מס' 140>
מישיבת ועדת החוקה, חוק ומשפט
יום שלישי, כ"א באדר א התשע"ו (01 במרץ 2016), שעה 14:15
<סדר היום:>
<הצעת חוק הדגל, הסמל והמנון המדינה (תיקון מס' 6) (שם המדינה), התשע"ו–2015,  פ/1320/20 כ/605, הצעת ח"כ אורן אסף חזן
>
נכחו:

<חברי הוועדה:> 
ניסן סלומינסקי – היו"ר
חברי הכנסת:
אורן אסף חזן
<מוזמנים:> 
	אביטל שטרנברג
	–
	ראש תחום ייעוץ, משרד המשפטים

	שלומית גולדפרב
	–
	משפטנית ייעוץ וחקיקה, משרד המשפטים

	ליאור אליאס
	–
	מתמחה, משרד המשפטים

	רעות שוורץ
	–
	לשכה משפטית, משרד הפנים


לרשימת השדלנים שנכחו בדיון – ראו בקישור זה.

<ייעוץ משפטי: >
נעמה מנחמי
<מנהל/ת הוועדה:>
אסף פרידמן
<רישום פרלמנטרי:>
רמי בן שמעון
<הצעת חוק הדגל, הסמל והמנון המדינה (תיקון מס' 6) (שם המדינה), התשע"ו–2015,  פ/1320/20 כ/605, הצעת ח"כ אורן אסף חזן>
<היו"ר ניסן סלומינסקי:>
רבותי, אנחנו מחדשים את ישיבת הוועדה בנושא של הצעת חוק הדגל, הסמל והמנון המדינה (תיקון מס' 6) (שם המדינה), התשע"ו-2016, נושא שעסקנו בו קודם ועשינו פסק זמן להתייעצות. אני מקווה שהגורמים, הייעוץ המשפטי ומגיש החוק הגיעו להסכמה. 
<אורן אסף חזן (הליכוד):>
אני אתחיל?

<נעמה מנחמי:>
לא. אני אקריא.

"תיקון סעיף 1

1.
בחוק הדגל, הסמל והמנון המדינה, התש"ט-1949 (להלן – החוק העיקרי), בסעיף 1, אחרי סעיף קטן (ג) יבוא:


(ד)
"שם המדינה" – פירושו השם "ישראל" כפי שמועצת העם הכריזה עליו ביום ה' באייר התש"ח (14 במאי 1948) כעל שם המדינה.".

<אורן אסף חזן (הליכוד):>
תני לי לבקש שיהיה "עליה", במקום - - -

<נעמה מנחמי:>
אני אקריא.

"תיקון סעיף 6

2.
בסעיף 6(4) לחוק העיקרי, במקום "בדגל המדינה" יבוא "בדגל המדינה, בשם המדינה.".

אני אסביר את השינוי שעשינו מאז הישיבה הקודמת והוא הוספת המילה "פירושו" שתואמת בהחלט, כפי שאמר חבר הכנסת חזן בצדק, תואמת את נוסח החוק. פעם, בחוקים ישנים, במקום סעיף הגדרות היה כתוב סעיף פירושים.
<אורן אסף חזן (הליכוד):>
הכריזה עליה.

<נעמה מנחמי:>
הכריזה עליו. עליו.

<אורן אסף חזן (הליכוד):>
אני מבקש שיהיה "עליה".

<נעמה מנחמי:>
סליחה.

<היו"ר ניסן סלומינסקי:>
שנייה רבותי. אני מציע שפשוט תשאלו את הנסחית

<נעמה מנחמי:>
זה מה שאני הצעתי.

<אורן אסף חזן (הליכוד):>
אין בעיה. אני אעלה אל הנסחית.

<נעמה מנחמי:>
הנסחית תכריע אם מדובר ב"עליו" או "עליה".

<היו"ר ניסן סלומינסקי:>
אתם בתוך העניין?

<נעמה מנחמי:>
אביטל, זה בסדר שדפנה תחליט אם זה עליו או עליה?

<אביטל שטרנברג:>
כן.
<היו"ר ניסן סלומינסקי:>
בסדר גמור.

<אורן אסף חזן (הליכוד):>
אני אעלה אליה עכשיו.

<היו"ר ניסן סלומינסקי:>
מי בעד לאשר את הצעת חוק הדגל, הסמל והמנון המדינה (תיקון מס' 6) (שם המדינה), התשע"ו–2016 לקריאה שנייה ושלישית. מי שבעד ירים את ידו. אתה יכול להצביע? לא? לך מותר להצביע?

<אורן אסף חזן (הליכוד):>
אני במקום חבר כנסת אחר.

<היו"ר ניסן סלומינסקי:>
מבחינת הנושאים האחרים.

<אורן אסף חזן (הליכוד):>
בגלל שאני הגשתי חוק. אני לא יודע.

<היו"ר ניסן סלומינסקי:>
לא יודע. לא זה שאתה מגיש חוקים, מבחינת זה שפרשת או לא פרשת.

<אורן אסף חזן (הליכוד):>
לא, לא, הכול בסדר.

<היו"ר ניסן סלומינסקי:>
הכול בסדר.

<אורן אסף חזן (הליכוד):>
אני פרילנסר, אני פרילנסר. אני ממלא מקום בכל ועדה.
<נעמה מנחמי:>
בכפוף להכרעה של דפנה לגבי - - -

<היו"ר ניסן סלומינסקי:>
כן. אני אומר מי בעד זה בכפוף לשינויים שעשינו פה.

<נעמה מנחמי:>
"פירושו" והמילה "עליו" או "עליה".

<אורן אסף חזן (הליכוד):>
איך זה עובד, אני שואל את היועצת המשפטית, כל ח"כ הוא ממלא מקום או שצריך להיות מוגדר כממלא מקום?

<היו"ר ניסן סלומינסקי:>
פה לא צריך.

<נעמה מנחמי:>
פה אין בעיה. אין לנו ממלאי מקום.

<אורן אסף חזן (הליכוד):>
בחוץ וביטחון אני יודע, בגלל זה שאלתי.

<נעמה מנחמי:>
אין שום בעיה. אתה יכול להצביע.

<אורן אסף חזן (הליכוד):>
אני בעד.

<נעמה מנחמי:>
אלא אם כן יש לך בעיות אחרות - - -

<אורן אסף חזן (הליכוד):>
אין לי שום בעיות.

הצבעה

בעד – פה אחד
הצעת חוק הדגל, הסמל והמנון המדינה (תיקון מס' 6) (שם המדינה), התשע"ו–2015 נתקבלה.

<היו"ר ניסן סלומינסקי:>
אושר פה אחד והנושא אם זה יהיה "עליו" או "עליה" יעבור להחלטה של המנסחות, של המנסחת. תודה רבה. תודה רבה למשרד המשפטים, תודה רבה למשרד הפנים, תודה רבה ליועצת המשפטית.

<אורן אסף חזן (הליכוד):>
לכם זה משנה אם זה "עליו" או "עליה"?

<אביטל שטרנברג:>
בוודאי. זה - - -

<היו"ר ניסן סלומינסקי:>
לא משנה. אל תהפכו כל דבר לאידאולוגיה.

<אורן אסף חזן (הליכוד):>
אם זה יעלה, אתם תתנגדו? אני רוצה להבין.

<אביטל שטרנברג:>
יכול מאוד להיות.

<היו"ר ניסן סלומינסקי:>
חברה, אל תהפכו כל דבר לאידאולוגיה. כאן עכשיו הנושא הוא נושא של עברית.

<אביטל שטרנברג:>
ההגדרה היא של שם המדינה.

<היו"ר ניסן סלומינסקי:>
הבנתי. כאן הנושא של עברית. תלכו למנסחת.

תודה רבה, אדוני, שיהיה לך בהצלחה.

<אורן אסף חזן (הליכוד):>
שיהיה לעם ישראל בהצלחה. נדהמתי לגלות כמה קשה להגדיר את המדינה שלנו.

<היו"ר ניסן סלומינסקי:>
ברגע שתגמרו את הניסוח, מתי את יכולה להעביר את זה?

<נעמה מנחמי:>
בהקדם האפשרי.

<היו"ר ניסן סלומינסקי:>
מה הקדם?

<אורן אסף חזן (הליכוד):>
מה זה הקדם אפשרי?

<נעמה מנחמי:>
תלוי בנסחית החוק.

<היו"ר ניסן סלומינסקי:>
זה קצר כאן, זה כלום.

<נעמה מנחמי:>
נכון, אבל מאחר ומדובר - - - יש אצלה תור מפה ועד להודעה חדשה. אני לא יכולה להתחייב בשמה. אני יכולה להתחייב שאני אכין את זה - - -

<אורן אסף חזן (הליכוד):>
זה כאילו דווקא עכשיו?

<נעמה מנחמי:>
ממש לא. חס וחלילה. זה לא קשור אלי. אתה רוצה, תתאם עם נסחית החוק, בבקשה. אני אכין את זה למחר ב-08:00  בבוקר ברגע שיהיה תור אצל נסחית החוק.

<היו"ר ניסן סלומינסקי:>
בסדר. אז הוא יתלבש על הנושא.

<אורן אסף חזן (הליכוד):>
אני אלך אליה עכשיו.

<היו"ר ניסן סלומינסקי:>
שיהיה בהצלחה אדוני.

<הישיבה ננעלה בשעה 14:20.>

